SET ปิดเช้าลบ 3 จุด หลังตัวเลขส่งออก ก.ย.ติดลบ 5.2% ต่ำคาด! ลุ้นภาคบ่ายรีบาวด์ตามภูมิภาค
SET ปิดเช้าลบ 3 จุด หลังตัวเลขส่งออก ก.ย.ติดลบ 5.2% ต่ำคาด! ลุ้นภาคบ่ายรีบาวด์ตามภูมิภาค โดยดัชนีปิดเช้านี้ที่ระดับ 1,664.30 จุด ลดลง 3.61 จุด หรือ 0.22% มูลค่าการซื้อขาย 2.3 หมื่นลบ.
22 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (22 ต.ค.61) ที่ระดับ 1,664.30 จุด ลดลง 3.61 จุด หรือ 0.22% มูลค่าการซื้อขาย 2.3 หมื่นลบ.
10 หุ้นกดดัชนีเช้านี้

ด้านนายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล. โนมูระ พัฒนสิน เปิดเผยว่า ตลาดหุ้นไทยช่วงเช้าที่ผ่านมาเคลื่อนไหวอยู่ในแดนลบเป็นส่วนใหญ่ สวนทางตลาดหุ้นในภูมิภาคเอเชียที่ส่วนใหญ่เคลื่อนไหวในแดนบวก จากการเปิดเผยตัวเลขส่งออกเดือนก.ย.61 ออกมาติดลบ 5.2% ผิดไปจากที่ตลาดคาดการณ์ไว้ว่าจะเติบโต 5.6% ส่งผลทำให้ตลาดมีการปรับฐานลงมา แต่อย่างไรก็ตามมองว่ากลุ่มส่งออกไม่ใช่สัดส่วนที่ใหญ่ของตลาดหุ้นไทย ซึ่งยังมีกลุ่มพลังงาน และแบงก์ ที่ผลประกอบการยังอยู่ในเกณฑ์ที่ดีอยู่
ขณะที่ Sentiment ตลาดต่างประเทศเริ่มผ่อนคลาย โดยเฉพาะตลาดหุ้นจีน หลังประธานาธิบดีสี จิ้นผิงของจีน ได้ออกมาให้คำมั่นว่ารัฐบาลจีนจะให้การสนับสนุนภาคเอกชนอย่างจริงจัง เพื่อบรรเทากระแสความวิตกกังวลเกี่ยวกับแนวโน้มเศรษฐกิจของประเทศ มองว่ามาตรการดังกล่าวน่าจะเป็นบวกต่อภูมิภาคเอเชียโดยตรง
สำหรับแนวโน้มการลงทุนในช่วงบ่าย นายกรภัทร กล่าวว่า ต้องรอลุ้นตลาดฯฟื้นตัวตามภูมิภาค พร้อมให้แนวรับ 1,654 จุด ส่วนแนวต้าน 1,674-1,685 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
OSP มูลค่าการซื้อขาย 2,061.11 ล้านบาท ปิดที่ 24.50 บาท ลดลง 0.75 บาท
CPALL มูลค่าการซื้อขาย 1,674.13 ล้านบาท ปิดที่ 65 บาท ลดลง 0.25 บาท
BGC มูลค่าการซื้อขาย 711.70 ล้านบาท ปิดที่ 12.40 บาท เพิ่มขึ้น 0.10 บาท
PTT มูลค่าการซื้อขาย 611.11 ล้านบาท ปิดที่ 50.50 บาท ราคาไม่เปลี่ยนแปลง
PTTEP มูลค่าการซื้อขาย 580.02 ล้านบาท ปิดที่ 145 บาท เพิ่มขึ้น 0.50 บาท